**Հավելված N 7**

**Կապան համայնքի ավագանու**

**2021 թվականի ապրիլի 25-ի**

**թիվ 61-Ա որոշման**

**Հ Ա Յ Տ**

 **Հայաստանի Հանրապետության համայնքների տնտեսական և սոցիալական ենթակառուցվածքների զարգացմանն ուղղված սուբվենցիաների**

|  |  |
| --- | --- |
| **Ծրագրի անվանումը** | ՀՀ Սյունիքի մարզի Կապան համայնքի Դավիթ Բեկ բնակավայրի ջրամատակարարում, Սրաշեն բնակավայրի խմելու ջրամատակարարման ապահովում և  Կաղնուտ բնակավայրի խմելու ջրամատակարարման ապահովում |
| **Մարզ** | *Սյունիքի մարզ* |
| **Համայնքը /համայնքները** | Կապան /մարզկենտրոն/, գյուղական բնակավայրեր՝ Ագարակ, Աղվանի, Աճանան, Անտառաշատ, Առաջաձոր, Արծվանիկ, Գեղանուշ, Գոմարան, Դավիթ Բեկ, Եղեգ, Եղվարդ, Ըրկենենց, Խդրանց, Ծավ, Շիշկերտ, Կաղնուտ, Ձորաստան, Ճակատեն, Ներքին Խոտանան, Ներքին Հանդ, Նորաշենիկ, Շիկահող, Շրվենանց, Չափնի, Սևաքար, Սյունիք, Բարգուշատ, Դիցմայրի, Խորձոր, Սզնակ, Սրաշեն, Վանեք, Վարդավանք, Վերին Խոտանան, Տանձավեր, Տավրուս, Ուժանիս, Օխտար: |
| **Համայնքի /բնակավայրի հեռավորությունը մայրաքաղաք Երևանից, ինչպես նաև մարզկենտրոնից** | Կապան՝ 301 կմ Երևանից, Կապանը մարզկենտրոնն է,Դավիթ Բեկ՝ 313 կմ Երևանից, 26 կմ Կապանից,Սրաշեն՝ 324 կմ Երևանից, 25 կմ Կապանից, Կաղնուտ՝ 311 կմ Երևանից, 21,9 կմ՝ Կապանից։ |
| **Համայնքի /բնակավայրի բնակչությունը** | Համայնքի՝ 44 062 մարդ,Դավիթ Բեկ՝ 813 մարդ, Սրաշեն՝ 101 մարդ,Կաղնուտ՝ 102 մարդ։ |
| **Սահմանամերձ համայնք/բնակավայր** | Համաձայն ՀՀ կառավարության 1998 թվականի նոյեմբերի 17-ի «ՀՀ սահմանամերձ համայնքների ցանկը հաստատելու մասին» N 713 որոշման թիվ 1 հավելվածով հաստատված ցանկի՝ Դավիթ Բեկ, Սրաշեն, Կաղնուտ բնակավայրերը հանդիսանում են սահմանամերձ։  |
| **Բարձր լեռնային համայնք /բնակավայր** | *-* |
| **Համայնքի գլխավոր հատակագծի առկայություն** | ԱյոԿապան քաղաքային համայնքի գլխավոր հատակագիծը հաստատվել է 2006թ․ նոյեմբերի 30-ի N 1729-Ն ՀՀ Կառավարության որոշմամբ։ Իսկ 2015թ․ հոկտեմբերի 8-ին Կապան համայնքի ավագանու N 68-Ա որոշմամբ հաստատվել են գլխավոր հատակագծում կատարված փոփոխությունները։ Կապան համայնքի ավագանին 2021 թվականի մարտի 17-ին հաստատել է Հայաստանի Հանրապետության Սյունիքի մարզի Սյունիք 1 միկրոռեգիոնալ մակարդակի համակցված տարածական պլանավորման փաստաթղթերի Կապան համայնքի Ագարակ, Աղվանի, Աճանան, Անտառաշատ, Առաջաձոր, Արծվանիկ, Գեղանուշ, Գոմարան, Դավիթ Բեկ, Եղեգ, Եղվարդ, Ուժանիս, Խդրանց, Ծավ, Շիշկերտ, Կաղնուտ, Ձորաստան, Ճակատեն, Ներքին Խոտանան, Ներքին Հանդ, Նորաշենիկ, Շիկահող, Շրվենանց, Չափնի, Սևաքար, Սյունիք, Դիցմայրի, Խորձոր, Սզնակ, Բարգուշատ, Սրաշեն, Վանեք, Վարդավանք, Վերին Խոտանան, Տանձավեր, Տավրուս, Օխտար բնակավայրերի գլխավոր հատակագծերի նախագծերը /գոտևորման նախագծերը/ և Կապան քաղաքի գլխավոր հատակագծի լրամշակված տարբերակի նախագծերը /գոտևորման նախագծերը/ հաստատելու մասին թիվ 31-Ա որոշումը։ |
| **Համայնքի ենթակառուցվածքների վերաբերյալ հակիրճ տեղեկատվություն՝ հստակ նշելով՝****- ջրամատակարարման և ջրահեռացման համակարգից օգտվող համայնքի բնակչության տոկոսը և ջրամատակարարման տևողությունը,****- գազամատակարարման համակարգից օգտվող համայնքի բնակչության տոկոսը,****- ոռոգման համակարգից օգտվող բնակչության տոկոսը և համայնքում գյուղատնտեսական հողերից ոռոգվող հողատարածքների տոկոսը,****- լուսավորության համակարգի առկայությամբ փողոցների տոկոսը՝ համայնքի ընդհանուր փողոցների մեջ և նշել էներգախնայող և ԼԵԴ լուսավորություն է, թե ոչ** | Կապան քաղաքի /բացառությամբ 1 թաղամաս/ ջրամատակարարումն իրականացվում է «Վեոլիա Ջուր» ՓԲԸ-ի կողմից։ Տվյալ թաղամասում բնակիչներն օգտվում են հենց բնակիչների կողմից իրենց առանձնատներ հասցված ջրամատակարարման համակարգից։ Կապան քաղաքի բնակչության գրեթե 100%-ի ջրամատակարարումն իրականացվում է շուրջօրյա։ 2020 և 2021 թվականի սուբվենցիոն ծրագրորվ մի շարք գյուղերում իրականացվում են ջրագծերի նորոգման և կառուցման աշխատանքներ։ Գյուղերի մի մասում խնդիրը մնում է չլուծված։ Կապան քաղաքի ջրահեռացումը հիմնականում կենտրոնացված է, իրականացվում է «Վեոլիա Ջուր» ՓԲԸ-ի կողմից, այսինքն համայնքի բնակչության ≈ 85 % օգտվում է կենտրոնացված ջրահեռացումից։ Ջրահեռացման համակարգը գտնվում է անմխիթար վիճակում, 2021թ դեկտեմբերից քաղաքում անց է կացվում նոր ջրահեռացման համակարգ։ Կապան քաղաքի /բացառությամբ 3 թաղամաս/, Աճանան, Սյունիք և Սզնակ բնակավայրերի բնակչության կամ համայնքի բնակչության 87,7%-ի համար ստեղծված են գազամատակարարումից օգտվելու պայմաններ։  Կապան համայնքում ոռոգման համակարգից օգտվելու հնարավորություն առկա է դրա անհրաժեշտությունն ունեցող 23,2 % բնակչության մոտ։ Կապան համայնքում ոռոգման ենթակա գյուղատնտեսական /առանց արոտ, խոտհարք և այլ/ նշանակության հողերը կազմում են**4648,46** հա, որից փաստացի ոռոգվում են 490,7 հա, այսինքն՝ 10,56 %-ը։Փողոցային լուսավորության համակարգ առկա է Կապան քաղաքի 98 % փողոցներում։ Կապան քաղաքի լուսավորությունը ամբողջությամբ LED լուսավորություն է։ Եղեգ, Եղվարդ, Ըրկենանց, Ծավ, Օխտար, Վանեք, Ներքին Խոտանան գյուղերում գործում է փողոցային լուսավորության համակարգը՝ LED լուսատուներով։  |
| **Ծրագրի ընդհանուր նկարագրությունը և դրա իրականացման անհրաժեշտությունը** | ***Ծրագրով նախատեսվում է ապահովել Կապան համայնքի սահմանակից Սրաշեն, Դավիթ Բեկ և Կաղնուտ գյուղերի խմելու ջրի մատակարարումը։***Կապան համայնքի Կաղնուտ գյուղում կենտրոնացված ջրամատակարարման բաշխիչ ցանցը բացակայում է։ Բնակիչները ջուրը դեպի տներ հիմնականում տեղափոխում են ձեռքով, գյուղի կառուցապատված տարածքում գոյություն ունեցող աղբյուրներից։ Մի քանի տնտեսություններ իրենց սեփական միջոցներով գյուղին կից ձորակներից հավաքել են փոքր ելքով աղբյուրներ և խողովակներով տեղափոխել են դեպի իրենց տներ։ Սակայն այդ աղբյուրները ունեն սեզոնային տատանումներ և տարվա սակավաջուր սեզոնին գրեթե ամբողջությամբ ցամաքում են։ Կաղնուտ գյուղի ջրամատակարարման համար որպես ջրաղբյուր նախատեսվում է օգտագործել գյուղի հարավային հատվածում 1468,0 մ բացարձակ բարձրության վրա գոյություն ունեցող կապտաժավորված <<Ներիքն աղբյուր>> ջրաղբյուրը։ Նախատեսվում է վերակառուցել կապտաժավորված ջրաղբյուրը, ինչի արդյունքում նախատեսվում է ամբողջությամբ քանդել կապտաժը և կառուցել նոր դրենաժային կապտաժ։ Վերակառուցվող կապտաժի տարածքում նախատեսվում է նաև պոմպակայանի կառուցում։ Սրաշեն գյուղի ջրամատակարարումն իրականացվում է գյուղից մոտ 1,1 կմ դեպի արևմուտք գոյություն ունեցող երկու կապտաժավորված սարի աղբյուրներից և գետային ջրընդունիչից։ Կապտաժները գտնվում են քայքայված վիճակում։ Գետային ջրընդունիչը գտնվում է կապտաժներից դեպի հարավ, որտեղից ջուրը տեղափոխվում է մոտ 20 մ հեռավորության վրա գոյություն ունեցող ավազորսիչ-պարզարան։ Վերոնշյալ կառուցվածքները վերանորոգման կարիք ունեն։ Կապտաժավորված աղբյուրներից և գետային ջրընդունիչից ջուրը տեղափոխվում է ՕԿՋ, որը գտնվում է քայքայված վիճակում։ Գյուղում կնետրոնացված բաշխիչ ցանցը բացակայում է։ Գյուղի մի քանի հատվածներում գոյություն ունեցող բաժանարար հանգույցներից բնակիչները առանձին-առանձին իրենց համար կառուցել են ջրագծեր մինչև իրենց տներ։ Հաշվի առնելով վերոնշյալ խնդիրներն առկա է ջրի մեծ կորուստ, ինչի հետևանքով ջուրը չի բավականեցնում բնակիչներին։ Խնդրին լուծում տալու համար ծրագրով նախատեսվում է կառուցել նոր ՕԿՋ, քանի որ հինը կոռոզիայի է ենթարկվել և նույնիսկ նորոգման ենթակա չէ, քլորակայան, բաշխիչ ցանց և անհատական տնային ջրաչափական դիտահորեր, վերակառուցել ջրատարի վթարային հատվածը, վերակառուցել կապտաժավորված ջրաղբյուրը, վերանորոգել գետային ջրընդունիչները և այլն։ Դավիթ Բեկ գյուղի կենտրոնական հատվածում՝ մոտ 250 բնակչությամբ, չկա ջրամատակարարում։ Նախատեսվում է Շբլաղի և Սպիտակ աղբյուրներից ջուրը հասցնել գյուղի կենտրոնական հատված՝ ջրամատակարարումն ապահովելու նպատակով։ Ջուրն օգտագործվելու է նաև նշված հատվածում տնամերձ հողամասերի ոռոգման համար, քանի որ 2020 թվականի Ադրբեջանի Հանրապետության սանձազերծած պատերազմի հետևանքով գյուղի ոռոգման համակարգի մի հատվածն անցել է Ադրբեջանի վերահսկողության տակ և բնակիչները չեն կարող օտգվել ոռոգման ջրից։ Հարկ ենք համարում նշել, որ բոլոր երեք գյուղերը սահմանակից են Ադրբեջանի Հանրապետությանը, բոլոր երեք գյուղերը ներառված են ՀՀ կառավարության 2014 թվականի N 1444-Ն որոշմամբ սոցիալական աջակցություն ստացող բնակավայրերի ցանկում, խնդիրը առաջնահերթ լուծում է պահանջում և խիստ կարևոր է այս գյուղերի պահպանման տեսանկյունից և ծրագրի իրականացումը ռազմավարական նշանակություն ունի։  |
| **Ծրագրի ակնկալվող արդյունքները, որոնց միջոցով պետք է հասնել ծրագրի իրականացման նպատակին** | Ծրագրի նպատակը՝ Կաղնուտ, Սրաշեն և Դավիթ Բեկ գյուղերի խմելու ջրի մատակարարման ապահովումն է։ Այսինքն ծրագրի իրականացման արդյունքում լուծում կստանա Կապան համայնքի Կաղնուտ, Սրաշեն և Դավիթ Բեկ գյուղերի բնակիչներին խմելու-կենցաղային ջրով ապահովելու խնդիրը և կբարելավվի Դավիթ Բեկ բնակավայրի 250 /կենտրոնական հատվածի բնակիչներ/, Սրաշեն բնակավայրի 101 բնակիչների և Կաղնուտ բնակավայրի 102 բնակիչների կենցաղային պայմանները, բնակիչները շուրջօրյա ջուր կունենան։ Ծրագիրը համապատասխանում է համայնքի 2022-2026թթ զարգացման ծրագրին։ Հնգամյա զարգացման ծրագրի, տարեկան աշխատանքային պլանի և սուբվենցիայի ծրագրերի հանրային քննարկմանն այն ներկայացվել է հանրությանը և արժանացել դրական արձագանքի։Ընդամենը ուղղակի շահառուներ՝ 453։  |
| **Ծրագրի արդյունքներին հասնելու գործողությունները և միջոցառումները** | * Համապատասխան ուսումնասիրություններ, չափումներ, նախնական հաշվարկների կատարում, տեխնիկական բնութագրերի կազմում, նախագծանախահաշվային փաստաթղթերի պատվիրում, նախագծերի կազմում, փորձաքննություն /2021 դեկտեմբեր-2022թ հունվար-ապրիլ, կատարված է/:
* Նորոգման աշխատանքների համար մրցույթի հայտարարում, արդյունքների ամփոփում, պայմանագրի կնքում /մինչև 2022 թվականի օգոստոս/:
* Աշխատանքների իրականացում և ֆինանսավորում ըստ փուլերի /մինչև 2023 թվականի հուլիս/:

**Շինարարական աշխատանքներ՝*****Կաղնուտ գյուղի ջրամատակարարում**** Կապտաժավորված ջրաղբյուրի վերակառուցում,
* Պոմպակայանի կառուցում,
* Ջրատարի կառուցում,
* ՕԿՋ-ի և քլորակայանի կառուցում,
* Բաշխիչ ցանցի կառուցում, ներառյալ անհատական տնային ջրաչափական դիտահորերը,
* 40 ԿՎտ արևային ֆոտովոլտային կայանի կառուցում։

Կաղնուտ գյուղի ջրամատակարարման համար որպես ջրաղբյուր նախատեսվում է օգտագործել գյուղի հարավային հատվածում 1468,0 մ բացարձակ բարձրության վրա գոյություն ունեցող կապտաժավորված <<Ներքին աղբյուր>> ջրաղբյուրը։ Նախատեսվում է վերակառուցել կապտաժավորված ջրաղբյուրը, ինչի արդյունքում նախատեսվում է ամբողջությամբ քանդել կապտաժը և կառուցել նոր դրենաժային կապտաժ։ Կապտաժի քանդման և աղբյուրի ակունքի բացման աշխատանքները պետք է իրականացվեն բացառապես ձեռքով։ Ջրաղբյուրից վերցված ջրաքանակի հաշվառման համար կառուցվող ՕԿՋ-ի չոր խցում նախատեսված է մեխանիկական ջրաչափի մոնտաժում։ Ջրաղբյուրի տարածքի համար նախատեսվել է սանիտարական պահպանության գոտու ստեղծում՝ 79,0 մ պարագծով մետաղական ցանցի իրականացմամբ։ Նախատեսվում է կապտաժի հետևի հատվածում գոյություն ունեցող գրունտային ճանապարհը տեղափոխել մոտ 2 մ-ով դեպի լանջ՝ կապտաժից հեռացնելու նպատակով։ Ինչպես աղբյուրի տարածքի, այնպես էլ ՕԿՋ-ի և արևային ֆոտովոլտային կայանների սանիտարական գոտիների ցանկապատերի չափերի և եզրագծերի ընտրության համար հաշվի են առնվել ինչպես ՀՀ-ում գործող շինարարական նորմերի պահանջները, այնպես էլ տեղում գոյություն ունեցող փաստացի իրավիճակները և համայնքային նշանակության ազատ հողատարածքների առկա հնարավորությունները։ Վերակառուցվող կապտաժի տարածքում նախատեսվում է նաև պոմպակայանի կառուցում։ Պոմպակայանը նախագծվել է հաշվի առնելով ինչպես վերակառուցվող աղբյուրի դիրքը, այնպես էլ տարածքի ռելիեֆը։ Որպես պոմպակայան նախագծվել է 2,5x2.0մ հատակագծային չափերով և 2,25 մ բարձրությամբ ջրընդունիչ կառուցվածք, որտեղ նախատեսվում է մոնտաժել երկու հատ խորքային պոմպեր, հորիզոնական տեղադրմամբ։ Պոմպերի միացումը և անջատումը սահուն և անխափան կազմակերպելու, ինչպես նաև հիդրավլիկ հարվածի երևույթը հնարավորինս բացառելու նպատակով, նախագծով նախատեսված է նաև հաճախականության կարգավորիչ։ Պոմպակայան/ջրընդունիչ հորում նախատեսվում է մոնտաժել երկու լողանային մակարդակաչափեր, որոնք ջրընդունիչում ջրի առավելագույն և նվազագույն մակարդակներից կախված կկարգավորեն պոմպի միացումը և անջատումը։ Պոմպակայանից ջուրը DN 90 /HDPE/ մղման խողովակաշարով նախատեսվում է տեղափոխել գյուղի հյուսիս-արևելյան մասում՝ 1584 մ բացարձակ բարձրության նիշում նախատեսվող 100 խմ տարողությամբ ՕԿՋ։ ՕԿՋ-ի վրա նախատեսվում է հատակագծում 2,0x2,0մ չափերով, 2,5 մ բարձրությամբ հավաքովի սենդվիչներով քլորակայանի շենքի կառուցում։ Կենտրոնացված ջրամատակարարում իրականացնելու համար նախատեսվում է նաև բաշխիչ ցանցի կառուցում։ Բաշխիչ ցանցում անցանկալի մեծ ճնշումներից խուսափելու և վթարները նվազեցնելու նպատակով, բաշխիչ ցանցը բաժանվել է երկու ճնշումային ենթագոտիների, որոնք իրարից առանձնացված են ճնշման կարգավորիչ հանգույցով։ Նախատեսվում է նաև մասնավոր տների մուտքագծերի կառուցում և ջրաչափական հորերի տեղադրում։ Պոմպակայանի օգտագործած էլեկտրաէներգիայի ծախսերը կոմպենսացնելու նպատակով, նախատեսվել է 40 ԿՎտ դրվածքային հզորությամբ արևային ֆոտովոլտային կայանի կառւոցում, որը պետք է միացվի ՀԷՑ-ին։ Այսպիսով, Կաղնուտ գյուղի ջրամատակարարման ապահովման համար ընդհանուր առմամբ նախատեսվում է՝1․ Վերակառուցել գոյություն ունեցող կապտաժավորված ջրաղբյուրը, 2․ Կառուցել պոմպակայան /ջրընդունիչ հոր/, որտեղ նախատեսվում է տեղադրել ЭЦВ-6-10-140 մակնիշի պոմպեր՝ հորիզոնական մոնտաժմամբ, 3․ Կառուցել 762,0 գծամետր DN90 /HDPE/ ջրատար, 4․ Կառուցել 100 խմ տարողությամբ ՕԿՋ, 5․ Կառուցել հատակագծում 2,0x2,0 մ չափերով, 2,5 մ բարձրությամբ հավաքովի սենդվիչներով քլորակայանի շենք ՕԿՋ-ի վրա, որտեղ նախատեսվում է մոնտաժել հիպոքլորիդի փոշիով աշխատող քլորացման սարքավորումներ, 6․ DN 110 /HDPE/ ÷ DN 25 /HDPE/ խողովակներից մոտ 5131 մ բաշխիչ ցանցի կառուցում, 7․ 50 հատ անհատական տնային մուտքագծերի կառուցում, ներառյալ ջրաչափական հորերի մոնտաժում, 8․ 1,5x2,0, H=1,5 մ չափերով մեկ հատ ուղղանկյուն և D=1.5 մ, H=1,5 մ չափերով մեկ հատ կլոր ճնշման կարգավորիչ հորի կառուցում, 9․ Ջրամատակարարման հավաքվոի ե/բ կլոր հորերի D=1.5մ, H=1,5 մ 1 հատ և D=1,0 մ, H=1.5մ, 3 հատ կառուցում, 10․ D=1.5 մ, H=1,5 մ 1 հատ հրշեջ հիդրանտի հորի կառուցում /ստորգետնյա հրշեջ հիդրանտի պարամետրերն են DN100, H=0.50 մ, PH=1,0 ՄՊա/,11․ 40 ԿՎտ դրվածքային հզորության արևային ֆոտովոլտային կայանի կառուցում։ Շինարարական աշխատանքների գումարը կազմում է 127 198 500 ՀՀ դրամ, այդ թվում՝ տեխնիկական հսկողություն՝ 1 332 000 ՀՀ դրամ, հեղինակային հսկողություն՝ 355 200 ՀՀ դրամ։ ***Սրաշեն գյուղի ջրամատակարարում՝**** Կապտաժավորված ջրաղբյուրի վերակառուցում,
* Գետային ջրընդունիչի վերանորոգում,
* Ջրատարի վթարային հատվածի վերակառուցում,
* ՕԿՋ-ի և քլորակայանի կառուցում,
* Բաշխիչ ցանցի կառուցում, ներառյալ անհատական տնային ջրաչափական դիտահորերը։

Նախատեսվում է վերակառուցել կապտաժավորված ջրաղբյուրները։ Նախատեսվւոմ է ապամոնտաժել երկու կապտաժներից դուրս եկող խողովակների միացման կետում գոյություն ունեցող մետաղական խողովակից ջրընդունիչը և տեղում կառուցել նոր ջրընդունիչ մարիչ հոր։ Նույնը նախատեսվւոմ է իրականացնել նաև վերոնշյալ ջրընդունիչից սկիզբ առնող խողովակի և գետային ջրընդունիչից եկող խողովակի միացման կետում։ Նախատեսվում է վերանորոգել գետային ջրընդունիչը և ավազաորսիչ պարզարանը։ Նախատեսվում է ապամոնտաժել ջրընդունիչի հետևի պատին ամրացված ցանցահատվածը, փակել այդ հատվածը բետոնե պատով և դեպի ջրընդունիչ կառուցված ջուրը գետից վերցնել և տեղափոխել դրենաժային համակարգով։ Ջրընդունիչի ախտոտումը կանխարգելելու նպատակով, նախատեսվում է ջրընդունիչի վրա մոնտաժել բետոնե մտոց վզիկով։ Պարզարանի ախտոտումը կանխարգելելու նպատակով նախատեսվում է գոյություն ունեցող երեք մտոցների մետաղական դռնակները ապամոնտաժել և տեղում մոնտաժել բետոնե մտոցներ վզիկով։ Գյուղի հարավային մասում՝ 1076 մ բացարձակ բարձրության նիշում նախատեսվում է 100 խմ տարողությամբ ՕԿՋ-ի կառուցում։ ՕԿՋ-ի վրա նախատեսվում է հատակագծում 2,0x2,0մ չափերով, 2,5 մ բարձրությամբ հավաքովի սենդվիչներով քլորակայանի շենքի կառուցում։ Կենտրոնացված ջրամատակարարում իրականացնելու համար նախատեսվում է նաև բաշխիչ ցանցի կառուցում։ Բաշխիչ ցանցում անցանկալի մեծ ճնշումներից խուսափելու և վթարները նվազեցնելու նպատակով, բաշխիչ ցանցը բաժանվել է երկու ճնշումային ենթագոտիների, որոնք իրարից առանձնացված են ճնշման կարգավորիչ հանգույցով։ Նախատեսվում է նաև մասնավոր տների մուտքագծերի կառուցում և ջրաչափական հորերի տեղադրում։ Այսպիսով, Սրաշեն գյուղի ջրամատակարարման ապահովման համար ընդհանուր առմամբ նախատեսվում է՝1․ Վերակառուցել գոյություն ունեցող երկու կապտաժավորված ջրաղբյուրները, 2․ Վերակառուցել գոյություն ունեցող գետային ջրընդունիչը և ավազորսիչ պարզարանը, 3․ Վերակառուցել ջրատարի վրա գոյություն ունեցող ջրընդունիչ կառուցվածքները, 4․ Վերակառուցել ջրատարի վթարային հատվածը, կառւոցելով 291,0 մ շրջանցող ջրատար, 5․ Կառուցել 100 խմ տարողությամբ ՕԿՋ, 6․ Կառուցել հատակագծում 2,0x2,0 մ չափերով, 2,5 մ բարձրությամբ հավաքովի սենդվիչներով քլորակայանի շենք ՕԿՋ-ի վրա, որտեղ նախատեսվում է մոնտաժել հիպոքլորիդի փոշիով աշխատող քլորացման սարքավորումներ, 7․ DN 110 /HDPE/ ÷ DN 25 /HDPE/ խողովակներից մոտ 3500 մ բաշխիչ ցանցի կառուցում, 8․ 50 հատ անհատական տնային մուտքագծերի կառուցում, ներառյալ ջրաչափական հորերի մոնտաժում, 9․ D=1.5 մ, H=1,5 մ չափերով մեկ հատ ճնշման կարգավորիչ հորի կառուցում, 10․ Ջրամատակարարման հավաքովի ե/բ կլոր հորերի D=1.5մ, H=1,5 մ 1 հատ կառուցում, 11․ D=1.5 մ, H=1,5 մ 1 հատ հրշեջ հիդրանտի հորի կառուցում /ստորգետնյա հրշեջ հիդրանտի պարամետրերն են DN100, H=0.50 մ, PH=1,0 ՄՊա/,Շինարարական աշխատանքների գումարը կազմում է 80 499 000 ՀՀ դրամ, այդ թվում՝ տեխնիկական հսկողություն՝ 1 104 800 ՀՀ դրամ, հեղինակային հսկողություն՝ 245 500 ՀՀ դրամ։  Դավիթ Բեկ գյուղի կենտրոնական հատվածի ջրամատակարարում՝**Շբլաղի աղբյուր՝*** Պոմպակայանի կառուցում,
* Քլորակայանի կառւոցում,
* Ջրագծի կառուցում,
* ՕԿՋ-ի կառուցում,
* Էլեկտրամատակարարման ուղեգծի կառուցում,
* Արտաքին ցանցի ասնակի վերանորոգում,

**Սպիտակ աղբյուր՝*** Կապտաժների կառւոցում,
* Ջրագծի կառուցում,
* Սանիտարական գոտու կառուցում,
* Քլորակայանի կառուցում։

**Շբլաղի աղբյուր՝**1․ Պոմպակայանի կառուցում - նախատեսված է 2 պոմպի համար․ մեկն աշխատող, մյուսը՝ պահեստային։ Պոմպակայանի շենքում նախատեսվել է /2.5x1.5x1,2/ մ չափերով հոր՝ պոմպերի սնուցման համար։ Ջրաղբյուրն ունի 15-20 լ/վ ելք, սակայն ջրի մի մասը չի մղվելու ՕԿՋ։ Նախատեսվում է ՕԿՋ մղել 7-9 լ/վ ջուր։ Ջուրը պետք է մղվի H=85 մ բարձրության վրա։ ՕԿՋ-ի լցվածությունից կախված նախատեսվել է պոմպերի աշխատանքի ավտոմատացված համակարգ։ 2․ Քլորակայանի կառուցում պոմպակայանի հարևանությամբ։ 3․ Խմելու ջրագծի կառւոցում 3-րդ, 4-րդ և 5-րդ կարգի գրունտներում 0,9 մ թաղման խորությամբ։ Ջրագիծը նախատեսվում էկառուցել պողպատե խողովակներից /L=500մ երկարությամբ, d=51x3մմ տրամագծով/։ 4․ Ե/բետոնե ՕԿՋ-ի կառուցում՝ 100 խմ տարողությամբ /նիշը՝ 1110 մ/։5․ Էլեկտրամատակարարման ուղեգծի կառւոցում /0,4 կՎ ՕԳՄ, L=400 մ, ե/բետոնե հենարան՝ 14 հատ/։ 6․ Արտաքին ցանց՝ 2 բաժանարար տուփերի պատրաստում և տեղդարում՝ յուրաքանչյուրը 15-ակամ թողարկներով /L=100 մ երկարությամբ պոլիէթիլենային խողովակներից, d=50x2,4 ььб 8,0 մթն ճնշում/։**Սպիտակ աղբյուր**1․ Կապտաժների կառւոցում /0,5 լ/վ և 0,1 լ/վ ելքերով աղբյուրների համար/, 2․ Ջրագծի կառուցում /L=11 մ երկարությամբ, d=50 մմ տրամագծով պողպատե խողովակից/, 3․ Սանիտարական գոտու կառուցում մետաղական ցանցով՝ 80 գծ/մ երկարությամբ, 4․ Քլորակայանի կառուցում։ Շինարարական աշխատանքների գումարը կազմում է 119 960 480 ՀՀ դրամ, այդ թվում՝ տեխնիկական հսկողություն՝ 1 421 030 ՀՀ դրամ, հեղինակային հսկողություն՝ 473 680 ՀՀ դրամ։ Նախագծանախահաշվային փաստաթղթերի կազմման գումարը 3 000 000 ՀՀ դրամ։ Ընդհանուրը՝ 122 960 480 ՀՀ դրամ։ **Համաձայն նախագծանախահաշվային փաստաթղթերի ընդհանուրը ջրամատակարարման ապահովում՝ 330 657 980 ՀՀ դրամ, այդ թվում շինարարական աշխատանքներ՝ 327 657 980 դրամ, ներառյալ տեխնիկական հսկողություն՝ 3 857 830 դրամ, հեղինակային հսկողություն՝ 1 074 380 դրամ, նախագծերի պատվիրում՝ 3 000 000 դրամ։** Վերահսկողություն, կատարված աշխատանքների ընդունում /մինչև 2023 թվականի հուլիս/: |
| **Ծրագրի իրականացման արդյունքում համայնքին սեփականության իրավունքով պատկանող հիմնական միջոցների արժեքի ավելացում բացառությամբ բազմաբնակարան շենքերի ընդհանուր բաժնային սեփականության գույքի** | Ծրագրով նորոգվող և կառուցվող՝ ջրամատակարարման ապահովման համար նախատեսված բոլոր ենթակառուցվածքները հանդիսանում և հանդիսանալու են համայնքային սեփականություն։ Նախատեսվող աշխատանքները կապիտալ բնույթի են։ |
| **Ծրագրի ազդեցությունը համայնքի և շահառուների վրա** | Ծրագրի իրականացման արդյունքում լուծում կստանա Կապան համայնքի Կաղնուտ, Սրաշեն և Դավիթ Բեկ գյուղերի բնակիչներին խմելու-կենցաղային ջրով ապահովելու խնդիրը և կբարելավվի Դավիթ Բեկ բնակավայրի 250 /կենտրոնական հատվածի բնակիչներ/, Սրաշեն բնակավայրի 101 բնակիչների և Կաղնուտ բնակավայրի 102 բնակիչների կենցաղային պայմանները, բնակիչները շուրջօրյա ջուր կունենան։ Ընդամենը ուղղակի շահառուներ՝ 453։Ծրագրում ներառված երեք գյուղերը սահմանակից են Ադրբեջանի Հանրապետությանը։ Ծրագրի իրականացման արդյունքում Սրաշեն և Կաղնուտ գյուղերում կստեղծվի 1-ական նոր աշխատատեղ՝ յուրաքանչյուրը 0,5 հաստիքային միավորով։  |
| **Նշել ծրագրի իրականացման ընթացքում ստեղծվող ժամանակավոր և հիմնական աշխատատեղերի քանակը և դրանց նկարագրությունը** | Ծրագրի իրականացման արդյունքում Սրաշեն և Կաղնուտ գյուղերում կստեղծվի 1-ական նոր աշխատատեղ՝ յուրաքանչյուրը 0,5 հաստիքային միավորով։ Ջրագծերի կառուցման և նորոգման շինարարական աշխատանքների իրականացման ընթացքում կստեղծվեն հետևյալ ժամանակավար աշխատատեղերը․Կաղնուտ գյուղի աշխատանքներ – ընդամենը 10 բանվոր /ջրատարերի, ՕԿՋ-ի, բաշխիչ ցանցի, պոմպակայանի և քլորակայանի, հորերի, կապտաժի կառուցման, հողային և այլ աշխատանքներին օժանդակելու համար/։Սրաշեն գյուղի աշխատանքներ – ընդամենը 8 բանվոր /կապտաժների վերակառուցման, ՕԿՋ-ի կառուցման, քլորակայանի և հորերի կառուցման, հողային և այլ աշխատանքներին օժանդակելու համար/։ Դավիթ Բեկ գյուղի աշխատանքներ – ընդամենը 10 բանվոր /Պոմպակայանի, քլորակայանի, կապտաժների, ջրագծի, ՕԿՋ-ի, էլեկտրամատակարարման ուղեգծի կառուցման, հողային և այլ աշխատանքներին օժանդակելու համար/։  |
| **Համայնքի նախորդ տարվա բյուջեն և բյուջեի կատարողականը** | Նախորդ տարվա բյուջեն` 6 476 448,6 հազար դրամ. հազար դրամ

|  |  |  |  |
| --- | --- | --- | --- |
|   | ***Պլանը*** | ***Փաստացին*** | ***Տոկոսը*** |
| ***Ընդամենը՝ համայնքի բյուջեի եկամուտները****այդ թվում՝* | 5593503,9  | 4182402,9  | 74,8  |
| *-Վարչական բյուջեի եկամուտներ, որից՝* |  2806183,5 |  2948056,7 | 105,1  |
| *- Սեփական եկամուտներ* |   |   |   |
| *-Ֆոնդային բյուջեի եկամուտներ* |  3159756,7 | 1538782,5  | 48,7  |
| ***Ընդամենը՝ համայնքի բյուջեի ծախսեր,****որից՝* |  6476448,6 | 3671375,9  | 56,7  |
| *- Վարչական բյուջեի ծախսեր* |  2808662,7 | 2375383,8  | 84,6  |
| *-Ֆոնդային բյուջեի ծախսեր* |  4040222,2 | 1600428,4  | 39,6  |
| ***Համայնքի ֆոնդային բյուջեի փաստացի ծախսերը,****որից՝* |  4094222,2 | 1759587,3  | 43,0  |
| - *Տրանսպորտ* | 1781483,0  | 779251,3  | 43,7  |
| - *ջրամատակարարում* |  685903,5 | 377470,2  | 55,1  |
| - *ընդհանուր բնույթի հանրային ծառայություններ* | 143255,0  | 39767,5  | 27,8  |
| - *պաշտպանություն* |  16920,0 | 4519,8  | 26,7  |
| *-Շրջակա միջավայրի պաշտպանություն* | 113520,9  | 91721,0  | 80,8  |
| * *Բնակարանային շինարարություն*
 | 635967,9 | 138330,1 | 21,8 |
| * *Առողջապահություն*
 | 7000,0 | 445,0 | 6,4 |
| * *Հանգիստ, մշակույթ և կրոն*
 | 293188,5 | 124141,4 | 42,3 |
| *- Կրթություն* | 416983,4  | 203941,0  | 49,0  |

 |
| **Համայնքի ընթացիկ տարվա բյուջեն** |  **9 525 647,7 հազար** դրամ. **հազար դրամ**

|  |  |
| --- | --- |
|   | ***Պլանը*** |
| ***Ընդամենը՝ համայնքի բյուջեի եկամուտների պլանավորում****այդ թվում՝* |   |
| - *Վարչական բյուջեի եկամուտներ, որից՝* |  3140708,0 |
| - *սեփական եկամուտներ* |  1157195,2 |
| *- Ֆոնդային բյուջեի եկամուտներ* |  4999183,7 |
| ***Ընդամենը՝ համայնքի բյուջեի ծախսեր,****որից՝* |  9525647,7 |
| *- Վարչական բյուջեի ծախսեր* |  2735103,5 |
| *-Ֆոնդային բյուջեի ծախսեր* |  6790544,2 |
| ***Համայնքի ֆոնդային բյուջեի պլանավորված ծախսերը,****որից՝* |  6790544,2 |
| *-Ընդհանուր բնույթի հանրային ծառայություններ* | *246441,5* |
| * *Պաշտպանություն*
 | *1502331,7* |
| * *Տնտեսական հարաբերություններ*
 | *24127221,2* |
| * *Շրջակա միջավայրի պաշտպանություն*
 | *50104,9* |
| * *Բնակարանային շինարարություն և կոմունալ ծառայություններ*
 | *1117920,7* |
| * *Հանգիստ, մշակույթ, կրոն*
 | *619641,0* |
| *-Կրթություն* | *841383,2* |

 |
| **Համայնքի ընթացիկ տարվա բյուջեի նախագծով կանխատեսվող բյուջետային մուտքերի (ներառյալ ֆինանսական համահարթեցման դոտացիայի գծով կանխատեսվող մուտքերը) հաշվին նշված ծրագրի իրականացման անհնարինության հիմնավորումը (համապատասխան հաշվարկներով** |  Կապան համայնքի 2022 թվականի տարեսկզբի ազատ մնացորդը կազմում է 1 353 837 600 ՀՀ դրամ, որից 709345,9 հազար դրամը նախատեսված է 2020 և 2021 թվականների սուբվենցիոն ծրագրերի, ինչպես նաև մի շարք նախագծերի կազմման, փորձաքննության և համայնքի բյուջեի միջոցներով շինարարական աշխատանքներ իրականացնելու համար։ 2022 թվականին նախատեսվող 7 սուբվենցիոն ծրագրերի համայնքի համաներդրման չափը կազմում է 1 752 629 111 ՀՀ դրամ, որին նախատեսվում է ուղղել տարեսկզբի ազատ մնացորդի 547687211 դրամը, վարչական բյուջեի պահուստային ֆոնդի 437441900 դրամը և 767500000 ՀՀ դրամ՝ տարածաշրջանում գործընկեր կազմակերպություններից նախատեսվող գումար։ |
| **Ծրագրի ընդհանուր բյուջեն, այդ թվում՝****- շինարարական օբյեկտների նախագծման արժեքը 3 000 000 դրամ,****- նախագծանախահաշվային փաստաթղթերի պետական փորձաքննության ծառայության արժեքը՝ - դրամ,****- ինժեներաերկրա­բա­նական հետազոտության ծառայության արժեքը՝ - դրամ,****- տեխնիկական հսկողության ծառայությունների արժեքը՝ 3 857 830 դրամ,****- հեղինակային հսկողության ծառայությունների արժեքը՝ 1 074 380 դրամ,****- գոյություն ունեցող շենք-շինությունների տեխնիկական վիճակի վերաբերյալ փորձաքննության ծառայության արժեքը՝ - դրամ,****ինչպես նաև առանձին ներկայացնել հասարակական շենքերի և բազմաբնակարան շենքերի ընդհանուր օգտագործման գույքի կառուցման/նորոգման դեպքում՝ էներգախնայողության միջոցառումների արժեքը - դրամ** |  **330 657 980 դրամ (100%)***2022թ – 132 263 192 դրամ,* *2023թ – 198 394 788 դրամ։* 2022 թվականին նախատեսվում է իրականացնել հողային, խրամուղիների քանդման, ավազի նախապատրաստական շերտի տեղադրման, խողովակների մասնակի տեղադրման աշխատանքներ։ Նախագծանախահաշվային փաստաթղթերով նախատեսված մնացած աշխատանքները կիրականացվեն 2023 թվականին։ Ըստ օբյեկտների նախահաշվային արժեքները՝Սրաշեն գյուղի ջրամատակարարում – 80 499 000 դրամ, Կաղնուտ գյուղի ջրամատակարարում – 127 198 500 դրամ, Դավիթ Բեկ գյուղի ջրամատակարարում – 119 960 480 դրամ։ Դավիթ Բեկ գյուղի կենտրոնական հատվածի ջրամատակարարում – 3 000 000 դրամ, Սրաշեն գյուղի ջրամատակարարում – 1 104 800 դրամ, Կաղնուտ գյուղի ջրամատակարարում – 1 332 000 դրամ, Դավիթ Բեկ գյուղի կենտրոնական հատվածի ջրամատակարարում – 1 421 030 դրամ։ Սրաշեն գյուղի ջրամատակարարում – 245 500 դրամ, Կաղնուտ գյուղի ջրամատակարարում – 355 200 դրամ, Դավիթ Բեկ գյուղի կենտրոնական հատվածի ջրամատակարարում – 473 680 դրամ։  |
| ***Համայնքի կողմից ներդրվող մասնաբաժնի չափը*** |  **99 197 394 ՀՀ դրամ (30 %)** |
| ***Այլ ներդրողներ*** | **Չկան** |
| ***Ծրագրի իրականացման տևողությունը*** | **Սկիզբը 01 հունիս 2022թ.** **Տևողությունը 1 տարի, 1 ամիս** |
| ***Ծրագրի ծախսերը*** | Համաձայն նախագծանախահաշվային փաստաթղթերի՝ Կաղնուտ գյուղի ջրամատակարարում - շինարարական աշխատանքների գումարը կազմում է 127 198 500 ՀՀ դրամ, այդ թվում՝ տեխնիկական հսկողություն՝ 1 332 000 ՀՀ դրամ, հեղինակային հսկողություն՝ 355 200 ՀՀ դրամ։ Սրաշեն գյուղի ջրամատակարարում - շինարարական աշխատանքների գումարը կազմում է 80 499 000 ՀՀ դրամ, այդ թվում՝ տեխնիկական հսկողություն՝ 1 104 800 ՀՀ դրամ, հեղինակային հսկողություն՝ 245 500 ՀՀ դրամ։Դավիթ Բեկ գյուղի կենտրոնական հատվածի ջրամատակարարման շինարարական աշխատանքների գումարը կազմում է 119 960 480 ՀՀ դրամ, այդ թվում՝ տեխնիկական հսկողություն՝ 1 421 030 ՀՀ դրամ, հեղինակային հսկողություն՝ 473 680 ՀՀ դրամ։ Նախագծանախահաշվային փաստաթղթերի կազմման գումարը 3 000 000 ՀՀ դրամ։ Ընդհանուրը՝ 122 960 480 ՀՀ դրամ։ **Ընդհանուրը ջրամատակարարման ապահովում՝ 330 657 980 ՀՀ դրամ, այդ թվում շինարարական աշխատանքներ՝ 327 657 980 դրամ, ներառյալ տեխնիկական հսկողություն՝ 3 857 830 դրամ, հեղինակային հսկողություն՝ 1 074 380 դրամ, նախագծերի պատվիրում՝ 3 000 000 դրամ։** Նախագծանախահաշվային փաստաթղթերը կցվում են ծրագրի ամբողջական փաթեթին։  |
| ***Ամսաթիվ*** |  *06 ապրիլ 2022թ, ամբողջական փաթեթը կազմված է*  |

 **Այլ տեղեկություններ ծրագրի մասին** (նշել այն լրացուցիչ հանգամանքները, որոնք կարող են ցույց տալ ծրագրի կարևորությունը, ակնկալվող արդյունքների ազդեցությունը համայնքի և տարածաշրջանի զարգացման վրա, այլ հանգամանքներ, որոնք կարող են հաշվի առնվել ծրագիրը գնահատելու ընթացքում):

**Համայնքի տնտեսական պատասխանատու**

**Հեռախոսահամարը, էլեկտրոնային փոստը**

*Հասմիկ Ղոնյան， +374 94 31 41 51， hasmikghonyan@gmail.com*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Համայնքի ղեկավար Գևորգ Փարսյան**  (անունը, ազգանունը)  *Կ.Տ.*